Oficialusis leidinys L 187 , 16/07/2002 p. 0003 - 0012



Komisijos reglamentas (EB) Nr. 1282/2002 2002 m. liepos 15 d. iš dalies keičiantis Tarybos direktyvos 92/65/EEB, nustatančios gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo 1 dalyje, bei jų importą į Bendriją, priedus (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis ir embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją [1], su paskutiniais pakeitimais, padarytais Komisijos sprendimu 2001/298/EB [2], ypač į jos 22 straipsnį, kadangi: (1) Kaip rodo valstybių narių Direktyvos 92/65/EEB įgyvendinimo patirtis, susijusi su tos direktyvos 5, 13 ir 23 straipsniuose nurodytų gyvūnų prekyba, reikia paaiškinti patvirtintoms įstaigoms, institutams ar centrams keliamus reikalavimus ir įtraukti tam tikras nuostatas dėl karantino. (2) Todėl būtina priimti keletą techninių adaptacijų dėl įstaigų, institutų ar centrų patvirtinimo sąlygų, kad būtų galima pradėti naudoti specialų sertifikatą prekybai šiais gyvūnais, ir paaiškinti ligų, apie kurias būtina pranešti, sąrašą. (3) Pagal senąsias priemones valstybių narių jau patvirtintos įstaigos, institutai ar centrai turi toliau likti patvirtinti ir kaip galima greičiau pertvarkyti taip, kad atitiktų naujus reikalavimus. (4) Todėl reikia atitinkamai iš dalies pakeisti Direktyvos 92/65/EEB A, C ir E priedus. (5) Tam, kad būtų skirtas pakankamas laikotarpis šioms nuostatoms įgyvendinti visose valstybėse narėse, reikia nurodyti šio reglamento įgyvendinimo pradžios datą. (6) Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ REGLAMENTĄ: 1 straipsnis Direktyvos 92/65/EEB A, C ir E priedai iš dalies keičiami taip, kaip nurodyta šio reglamento priede. 2 straipsnis Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. liepos 15 d. Komisijos vardu David Byrne Komisijos narys [1] OL L 268, 1992 9 14, p. 54. [2] OL L 102, 2001 4 12, p. 63. -------------------------------------------------- PRIEDAS 1) Direktyvos 92/65/EEB A priedas pakeičiamas šiuo priedu: " A PRIEDAS ŠIOJE DIREKTYVOJE MINIMOS LIGOS, APIE KURIAS BŪTINA PRANEŠTI Ligos | Gyvūnų būriai/šeimos/rūšys, pirmiausiai keliantys susirūpinimą | Niukastlio liga, paukščių gripas | Paukščiai (Aves) | Psitakozė | Papūginiai paukščiai (Psittaciformes) | Amerikinis puvinys | Bitės (Apis) | Bruceliozė (Brucella abortus) | Šakiaragių antilopių šeima (Antilocapridae), atrajojančių porakanopių šeima (Bovidae), kupranugarių šeima (Camelidae), pilnaragių šeima (Cervidae), žirafų šeima (Giraffidae), hipopotamų šeima (Hippopotamidae) ir mažųjų elnių šeima (Tragulidae) | Bruceliozė (Brucella melitensis) | Šakiaragių antilopių šeima (Antilocapridae), atrajojančių porakanopių šeima (Bovidae), kupranugarių šeima (Camelidae), pilnaragių šeima (Cervidae), žirafų šeima (Giraffidae), hipopotamų šeima (Hippopotamidae) ir mažųjų elnių šeima (Tragulidae) | Bruceliozė (Brucella ovis) | Kupranugarių šeima (Camelidae), mažųjų elnių šeima (Tragulidae), pilnaragių šeima (Cervidae), žirafų šeima (Giraffidae), šakiaragių antilopių šeima (Antilocapridae) ir atrajojančių porakanopių šeima (Bovidae) | Bruceliozė (Brucella suis) | Pilnaragių šeima (Cervidae), kiškių šeima (Leporidae), avijaučių šeima (Ovibos moschatus), kiaulių šeima (Suidae) ir pekarių šeima (Tayassuidae) | Mycobacterium bovis | Žinduoliai, ypač šakiaragių antilopių šeima (Antilocapridae), atrajojančių porakanopių šeima (Bovidae), kupranugarių šeima (Camelidae), pilnaragių šeima (Cervidae), žirafų šeima (Giraffidae) ir mažųjų elnių šeima (Tragulidae) | Snukio ir nagų liga | Porakanopių būrys (Artiodactyla) ir Azijos drambliai | Klasikinis kiaulių maras, afrikinis Kiaulių maras | Kiaulių šeima (Suidae) ir pekarių šeima (Tayassuidae) | Kiaulių pūslinė | Kiaulių šeima (Suidae) ir pekarių šeima (Tayassuidae) | Galvijų maras | Porakanopių būrys (Artiodactyla) | Mėlynojo liežuvio liga | Šakiaragių antilopių šeima (Antilocapridae), atrajojančių porakanopių šeima (Bovidae), pilnaragių šeima (Cervidae), žirafų šeima (Giraffidae) ir raganosių šeima (Rhinocerotidae) | Infekcinė galvijų pleuropneumonija | Galvijai (įskaitant zebu, buivolus, bizonus ir jakus) | Pūslelinis stomatitas | Porakanopių būrys (Artiodactyla) ir arklių šeima (Equidae) | Smulkiųjų atrajotojų maras | Atrajojančių porakanopių šeima (Bovidae) ir kiaulės | Žvynelinė liga | Atrajojančių porakanopių šeima (Bovidae) ir žirafų šeima (Giraffidae) | Avių ir ožkų raupai | Atrajojančių porakanopių šeima (Bovidae) | Afrikinis arklių maras | Arkliai | Rifto slėnio karštligė | Atrajojančių porakanopių šeima (Bovidae), kupranugarių šeima (Camelus species) ir raganosių šeima (Rhinocerotidae) | Kiaulių enterovirusinis encefalomielitas | Kiaulės | Infekcinė hematopoetinė nekrozė | Lašišiniai | TSE | Atrajojančių porakanopių šeima (Bovidae), pilnaragių šeima (Cervidae), kačių šeima (Felidae) ir kiaunių šeima (Mustelidae) | Juodligė | Atrajojančių porakanopių šeima (Bovidae), kupranugarių šeima (Camelidae), pilnaragių šeima (Cervidae), dramblių šeima (Elephantidae), arklių šeima (Equidae) ir hipopotamų šeima (Hippopotamidae) | Pasiutligė | Plėšrieji žinduoliai ir šikšnosparnių būrys (Chiroptera) | " 2) Direktyvos 92/65/EEB C priedas pakeičiamas šiuo priedu: " C PRIEDAS REIKALAVIMAI, REGLAMENTUOJANTYS ĮSTAIGŲ, INSTITUTŲ ARBA CENTRŲ PATVIRTINIMĄ 1. Kad gautų oficialų patvirtinimą, kaip reikalaujama šios direktyvos 13 straipsnio 2 dalyje, įstaiga, institutas arba centras, apibrėžti 2 straipsnio 1 dalies c punkte, privalo: a) turėti aiškias ribas ir būti atskirti nuo supančios aplinkos arba uždarytų gyvūnų ir būti tokioje vietoje, kad nekeltų pavojaus žemdirbystės ūkių, kurių sveikatos statusui galėtų pakenkti tokios patvirtintos įstaigos, instituto arba centro kaimynystė; b) turėtų reikiamas priemones gyvūnams pagauti, uždaryti į gardą bei izoliuoti ir turėti parengtas tinkamas karantino patalpas ir patvirtintas tvarkas, skirtas iš nepatvirtintų šaltinių atvežamiems gyvūnams; c) būti neužkrėsti A priede nurodytomis ligomis ir B priede nurodytomis ligomis, jeigu tai yra ligos, toje šalyje įtrauktos į programą pagal 14 straipsnį. Tam, kad įstaiga, institutas arba centras būtų paskelbti neužkrėstais tomis ligomis, kompetentinga institucija turi įvertinti mažiausiai pastaruosius trejus metus vestus apskaitos dokumentus apie gyvūnų sveikatos būklę ir įstaigoje, institute arba centre laikomų gyvūnų klinikinių bei laboratorinių tyrimų rezultatus. Tačiau nukrypstant nuo šio reikalavimo, naujos įmonės patvirtinamos, jei surinkti gyvūnai yra atvežti iš patvirtintų įmonių; d) įrašyti naujausius duomenis į apskaitos dokumentus, nurodant: i) kiekvienos rūšies gyvūnų, esančių toje įmonėje, skaičių ir tapatybės duomenis (amžių, lytį, rūšį ir atskirą identifikaciją, jei tikslinga); ii) į tokią įmonę atvežamų arba iš jos išvežamų gyvūnų kiekį ir tapatybės duomenis (amžių, lytį, rūšį ir individualią identifikaciją, jei tikslinga), informaciją apie kilmės arba paskirties vietą, jų vežimo sąlygas ir sveikatos būklę; iii) kraujo tyrimų arba bet kokių kitų diagnostinių procedūrų rezultatus; iv) ligos atvejus ir, jei reikia, taikytą gydymą; v) įmonėje kritusių gyvūnų, tarp jų gimusių negyvų, tyrimų rezultatus; vi) tai, kas pastebėta izoliacijos ar karantino metu; e) turėti reikiamas sutartis su kompetentinga laboratorija dėl kritusių gyvūnų tyrimų arba turėti vieną ar daugiau tinkamų patalpų, kur tokius tyrimus galėtų atlikti kompetentingas asmuo, pavaldus patvirtintam veterinarijos gydytojui; f) turėti reikiamas sutartis arba turėti patalpas vietoje, tinkamas nuo kokios nors ligos kritusių ar užmigdytų gyvūnų kūnams laikyti; g) sutartimi ar teisiniu dokumentu užsitikrinti kompetentingos institucijos patvirtinto ar kontroliuojamo veterinarijos gydytojo paslaugas, kuris: i) mutatis mutandis laikosi Direktyvos 64/432/EEB 14 straipsnio 3 dalies B punkte nurodytų reikalavimų; ii) užtikrina, kad kompetentinga institucija patvirtintų, o įstaiga, institutas arba centras naudotų reikiamas ligų priežiūros ir kontrolės priemones pagal atitinkamoje šalyje vyraujančias ligas. Tokios priemonės apima: - kasmetinį ligų priežiūros planą, įskaitant tinkamą gyvūnų zoonozės kontrolę, - įtariamų užsikrėtus užkrečiamosiomis ligomis gyvūnų klinikinius, laboratorinius ir kritusių gyvūnų tyrimus, - gyvūnų skiepijimą nuo infekcinių ligų, kuriomis jie gali sirgti, laikantis tik Bendrijos teisės aktų; iii) užtikrina, kad apie bet kokius įtartinus mirties atvejus arba bet kokius kitus simptomus, leidžiančius įtarti, kad gyvūnai yra užsikrėtę viena ar daugiau A ir B prieduose nurodytų ligų, būtų nedelsiant pranešama kompetentingai institucijai, jei tai yra viena iš ligų, apie kurią toje valstybėje narėje būtina pranešti; iv) užtikrina, kad atvežami gyvūnai būtų reikiamai izoliuoti ir būtų laikomasi šios direktyvos reikalavimų ir visų galimų kompetentingos institucijos nurodymų; v) atsako už tai, kad nuolat būtų laikomasi šios direktyvos gyvūnų sveikatos reikalavimų ir Bendrijos teisės aktų, reglamentuojančių gyvūnų gerovę juos transportuojant ir gyvūnų išmatų pašalinimą; h) laiko gyvūnus, skirtus laboratorijoms, atliekančioms eksperimentus, pagal Direktyvos 86/609/EEB 5 straipsnio nuostatas. 2. Patvirtinimas išlieka, jeigu laikomasi šių reikalavimų: a) patalpas prižiūri oficialiai paskirtas veterinarijos gydytojas iš kompetentingos institucijos, kuris: i) bent kartą per metus lankosi įstaigos, instituto arba centro patalpose; ii) tikrina patvirtinto veterinarijos gydytojo veiklą ir kaip įgyvendinamas kasmetinis ligų priežiūros planas; iii) užtikrina, kad būtų laikomasi šios direktyvos nuostatų; b) laikantis šios direktyvos nuostatų į įmonę patekę gyvūnai privalo būti įsigyti kitame patvirtintame centre, institute arba įstaigoje; c) oficialiai paskirtas veterinarijos gydytojas patvirtina, kad: - šios direktyvos nuostatos vykdomos, - atlikus klinikinius, kritusių gyvūnų ir laboratorinius gyvūnų tyrimus nebuvo rasta A ir B prieduose nurodytų ligų; d) įstaiga, institutas arba centras laiko 1 dalies d punkte nurodytus apskaitos dokumentus po jų patvirtinimo ne trumpiau kaip dešimties metų laikotarpį. 3. Nukrypstant nuo šios direktyvos 5 straipsnio 1 dalies ir šio priedo 2 dalies b punkto, ne iš patvirtintos įstaigos, instituto arba centro įsigyti gyvūnai, įskaitant žmogiškąsias beždžiones (simiae ir prosimiae), gali patekti į patvirtintą įstaigą, institutą ar centrą, jei prieš juos įleidžiant laikyti kartu su kitais gyvūnais tokie gyvūnai praeina karantiną esant oficialiai kontrolei ir laikantis kompetentingos institucijos duotų nurodymų. Žmogiškųjų beždžionių (simiae ir prosimiae) atveju laikomasi OIE Tarptautiniame sveikatos kodekse (2.10.1 skyriuje ir 3.5.1 priede) išdėstytų karantino reikalavimų. Jei karantine pagal šio priedo 2 dalies b punktą laikomi kiti gyvūnai, karantinas dėl A priede išvardytų ligų turi trukti ne mažiau kaip 30 dienų. 4. Patvirtintoje įstaigoje, institute arba centre laikomi gyvūnai išvežami iš įstaigos tik į kitą patvirtintą įstaigą, institutą ar centrą, esantį toje arba kitoje valstybėje narėje; tačiau tuomet, kai jie išvežami ne į patvirtintą įstaigą, institutą ar centrą, jie gali būti išvežti tik laikantis kompetentingos institucijos reikalavimų, kad būtų užtikrinta, jog ligos negalės išplisti. 5. Jei pagal Bendrijos teisės aktus valstybei narei suteikiama papildomų garantijų, ji gali kelti atitinkamus papildomus reikalavimus ir reikalauti sertifikatų sirgti galinčių gyvūnų rūšims, atvežamoms į patvirtintą įstaigą, institutą ar centrą. 6. Patvirtinimas gali būti iš dalies arba visiškai sustabdytas, panaikintas arba sugrąžintas tokia tvarka: a) tais atvejais, kai kompetentinga institucija nustato, kad nevykdomi šio priedo 2 dalies reikalavimai arba įstaigos paskirtis pakito taip, kad jai nebetaikomas šios direktyvos 2 straipsnis, patvirtinimas sustabdomas arba panaikinamas; b) kai pranešama, kad įtariama viena iš A ir B prieduose išvardytų ligų, kompetentinga institucija sustabdo įstaigos, instituto arba centro patvirtinimą iki tol, kol įtarimas oficialiai paneigiamas. Atsižvelgiant į įtariamos ligos ir ligos perdavimo pavojų, patvirtinimo sustabdymas gali būti taikomas visai įstaigai arba tik tam tikroms atitinkama liga sirgti galinčių gyvūnų kategorijoms. Kompetentinga institucija užtikrina, kad laikantis Bendrijos teisės aktų, reglamentuojančių priemones, kurių turi būti imtasi prieš tokias ligas ir prekiaujant gyvūnais, būtų imamasi priemonių įtarimui patvirtinti arba paneigti ir apsaugoti, kad liga nepaplistų; c) jei įtariama liga patvirtinama, įstaiga, institutas arba centras tvirtinami iš naujo tik tuo atveju, jeigu patalpose sunaikinus ligą ir infekcijos šaltinius, tinkamai išvalius ir dezinfekavus, vėl laikomasi šio priedo 1 dalyje (išskyrus 1 dalies c punktą) nurodytų reikalavimų; d) kompetentinga institucija informuoja Komisiją apie įstaigos, instituto arba centro patvirtinimo sustabdymą, panaikinimą arba grąžinimą. " 3) Direktyvos 92/65/EEB E priedas pakeičiamas šiuo priedu: " E PRIEDAS 1 dalis +++++ TIFF +++++ +++++ TIFF +++++ 2 dalis +++++ TIFF +++++ +++++ TIFF +++++ 3 dalis +++++ TIFF +++++ +++++ TIFF +++++ " --------------------------------------------------